കുവൈത്ത് ഇന്ത്യന് എംബസിയില് രണ്ട് ദിവസങ്ങളിലായി ഓണം ആഘോഷിച്ചു കുവൈത്ത് സിറ്റി: ശനി, ഞായര് ദിവസങ്ങളിലായിട്ടായിരുന്നു ഓണാഘോഷം എംബസിയില് സംഘടിപ്പിച്ചത്. നിരവധി കലാപരിപാടികള്, വിവധ രാജ്യങ്ങളിലെ സ്ഥാനപതിമാര് തുടങ്ങിയവരെ പങ്കെടുപ്പിച്ച് കൊണ്ടായിരുന്നു കോവിഡ് നിയന്ത്രണങ്ങള്ക്കിടയിലും ഓണാഘോഷം കുവൈത്തിലെ ഇന്ത്യന് എംബസി ഗംഭീരമാക്കിയത്. പൂക്കളം, ചെണ്ടമേളം, കഥകളി തുടങ്ങിയവ ഒരുക്കിയുള്ള ആഘോഷമാണ് എംബസിയില് നടന്നത്. ആഘോഷങ്ങളുടെ ഉദ്ദഘാടനം ഇന്ത്യന് സ്ഥാനപതി സിബി ജോര്ജ് നിര്വഹിച്ചു. ഞായറാഴ്ച ഇന്ത്യന് എംബസിയിലെത്തുന്നവര്ക്ക് പായസവും മധുരപലഹാരവും നല്കുകയുണ്ടായി. എംബസിയുടെ കീഴിലുള്ള മൂന്ന് പാസ്പോര്ട്ട് സേവന കേന്ദ്രങ്ങളിലും അഭയകേന്ദ്രത്തിലും പായസ വിതരണം നടത്തി. ശനിയാഴ്ച ഇന്ത്യന് അംബാസഡര് സിബി ജോര്ജിന്റെ ഔദ്യോഗിക വസതിയില് സംഘടിപ്പിച്ച പരിപാടിയില് ഫ വിവിധ രാജ്യങ്ങളുടെ കുവൈത്തിലെ സ്ഥാനപതിമാരും സംബന്ധിച്ചിരുന്നു. കോവിഡ് പശ്ചാത്തലത്തില് നിയന്ത്രണങ്ങളോടെ ക്ഷണിക്കപ്പെട്ട അതിഥികളെ മാത്രം പങ്കെടുപ്പിച്ചാണ് ശനിയാഴ്ച വൈകീട്ട് പരിപാടി നടത്തിയത്. ഞായറാഴ്ച വൈകിട്ട് എംബസി ഓഡിറ്റോറിയത്തില് വച്ചായിരുന്നു േകരളത്തിന്റെ സാംസ്ക്കാരിക തനിമ വിളിച്ചോതുന്ന കലാപരിപാടികള് ഉള്പ്പെടുത്തിയുള്ള ഓണാഘോഷം.